千芳名窟早含辛,刻意伤春是惜春。
香土一坯愁万种,落红全似葬花人。
苍苔不惜凤鞋潮,轻步芳茵彩扇劳。
扑去用眸还用耳,那知蝶翅稳花梢。
元春省亲
特地平安醮为谁?朱榴照眼巧题词。
隔帘启奏声犹在,路远山高语费思。
扫花专待棹云来,结社良图此日开。
多感彩笺传翠墨,些山滴水见深怀。
清虚观里出奇珍,偶落花间待此人。
他日双麟重会处,芳心默默岂无因?
栊翠怡红好作邻,梅枝擎雪忆前春。
香销茶尽庵门静,便是旁观冷眼人。
迎春诵经
虎狼阶下肆嗔呵,园内风云日夕多。
太上一篇勤诵习,累金冠凤付谁何?
惜春描园
楼台易起人难画,粉稿流传料未曾。
领社监吟有夙才,休从一德认宫裁。
课儿忍诵髯苏轼,嫠妇孤舟韵最哀。
凤姐设局
午夜篝灯人影乱,相思犹对镜光匀。
一碗寒灯耿壁光,农村姑女夜深忙。
朱门昨日逃生死,还为朱门织嫁裳。
缘窗好女出寒家,一落朱门事事差。
抱得狸奴无俚甚,俊材唯有凤知嗟。
献花(0)